CELEX: 32008D0278
Language: bg
Date: 2008-03-26 00:00:00
Title: 2008/278/ЕО: Решение на Комисията от 26 март 2008 година за изменение на Решение 2006/589/ЕО по отношение на веществото авиглицин HCl (нотифицирано под номер C(2008) 1071) (Текст от значение за ЕИП)

29.3.2008   
            
            
               BG
            
            
               Официален вестник на Европейския съюз
            
            
               L 87/15
            
         
      РЕШЕНИЕ НА КОМИСИЯТА
   
   от 26 март 2008 година
   за изменение на Решение 2006/589/ЕО по отношение на веществото авиглицин HCl
   (нотифицирано под номер C(2008) 1071)
   (текст от значение за ЕИП)
   (2008/278/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
   като има предвид, че:
   
               (1)
            
            
               В съответствие с член 6, параграф 2 от Директива 91/414/ЕИО на 27 октомври 2004 г. Обединеното кралство получи заявление от Valent Bioscience за включването на активното вещество авиглицин HCl в приложение I към Директива 91/414/ЕИО.
            
         
               (2)
            
            
               С Решение 2006/589/ЕО на Комисията (2) беше потвърдено, че след предварителен преглед досието е „пълно“ и по принцип може да се смята за съобразено с изискванията за наличие на данни и информация, определени в приложение II и приложение III към Директива 91/414/ЕИО.
            
         
               (3)
            
            
               По този начин, в съответствие с член 8, параграф 1 от Директива 91/414/ЕИО, на държавите-членки бе дадена възможността да издадат временни разрешения за продуктите за растителна защита, които съдържат авиглицин HCl. Нито една държава-членка не се е възползвала от тази възможност.
            
         
               (4)
            
            
               В качеството си на докладваща държава-членка Обединеното кралство посочи на Комисията, че подробен преглед на досието показва, че са необходими няколко допълнителни елемента от данните, изисквани съгласно приложения II и III към Директива 91/414/ЕИО. Следователно досието не може повече да се смята за пълно.
            
         
               (5)
            
            
               Нотификаторът за авиглицин HCl уведоми Обединеното кралство и Комисията относно намерението си да преустанови подпомагането на текущата оценка и да не предоставя допълнителни данни. В резултат на това е очевидно, че досието няма да бъде попълнено и че докладващата държава-членка няма да може да изготви доклад за оценка на авиглицин HCl и да го изпрати на Комисията, на Европейския орган за безопасност на храните и на другите държави-членки. Поради това възможността за издаване на временни разрешения следва да бъде оттеглена.
            
         
               (6)
            
            
               Не е необходим гратисен период за унищожаване, съхранение, пускане на пазара или за използване на наличните запаси от продукти за растителна защита, съдържащи авиглицин HCl, тъй като никоя държава-членка не е издала временно разрешение за това активно вещество.
            
         
               (7)
            
            
               Решение 2006/589/ЕО следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/589/ЕО се заменя с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 26 март 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1. Директива, последно изменена с Директива 2007/76/ЕО на Комисията (ОВ L 337, 21.12.2007 г., стр. 100).
   
      (2)  ОВ L 240, 2.9.2006 г., стр. 9.
   
      ПРИЛОЖЕНИЕ
      АКТИВНИ ВЕЩЕСТВА, ВКЛЮЧЕНИ В НАСТОЯЩОТО РЕШЕНИЕ
      
                  №
               
               
                  Общоприето наименование, идентификационен номер по CIPAC
               
               
                  Заявител
               
               
                  Дата на заявлението
               
               
                  Докладваща държава-членка
               
            
                  1
               
               
                  Мандипропамид
                  номер по CIPAC: все още не е определен
               
               
                  Syngenta AG
               
               
                  13.12.2005 г.
               
               
                  AT
               
            
                  2
               
               
                  Метилдинокап
                  номер по CIPAC: все още не е определен
               
               
                  Dow AgroSciences
               
               
                  12.8.2005 г.
               
               
                  UK